**UTORAK, 12.5.**

**PREDMET: PRIRODA I DRUŠTVO**

**NASTAVNA JEDINICA: Gospodarstvo i kvaliteta okoliša**

**- vježbanje i ponavljanje**

**Nadam se da ste jučer nacrtali spremnike za otpad u bilježnicu iz prirode. Ako netko nije – neka nacrta danas.**

**U četvrtak smo učili kako ljudi mijenjaju okoliš i utječu na okoliš. Nekada su te promjene**

**korisne, a nekada štetne za okoliš. Štetne promjene ljudi bi trebali smanjiti.**

**Svi ljudi trebali bi razvrstavati otpad jer se tako smanjuje količina smeća i na taj način mnogo toga se može upotrijebiti više puta.**

**Ljudi su svojim lošim utjecajem na okoliš doveli do toga da su mnoge biljne i životinjske vrste ugrožene.**

**U zaštićenim područjima, Parkovi prirode Samoborsko i Žumberačko gorje, žive mnoge zaštićene biljne i životinjske vrste.**

**U bilježnicu napiši naslov, prepiši o biljkama i životinjama i nacrtaj ih:**

**Zaštićene biljne i životinjske vrste moga zavičaja**

**ZAŠTIĆENE BILJKE**

**Božikovina** - zimzeleni grm ili stablo tamnozelenih, kožastih, bodljikavih listova i jarko crvenih bobica.



**Kockavica** – biljka koja je ukras proljetnih livada, ima tanku stabljiku, duge tanke listove i na vrhu cvijet



**Hrvatska perunika** – hrvatski nacionalni cvijet, endemična je vrsta



**ENDEM** je biljna ili životinjska vrsta koja raste samo na nekom području ili samo u nekoj državi.

**ZAŠTIĆENE ŽIVOTINJE**

**Vuk** – sisavac, divlja životinja, u Hrvatskoj ih ima samo oko dvjesto



**Pjegavi daždevnjak** – vodozemac, duguljasta tijela (oko 20 cm), s četiri kratke noge, s dugim repom i žutim pjegama



**Šišmiš** – sisavac, živi u špiljama, spava zimski san

****

**U radnoj bilježnici riješi str. 86.**

**Provjeri svoje znanje u malom kvizu Gospodarstvo i zaštita okoliša.**

**Link se nalazi u prilogu e-maila.**

****

**PREDMET: MATEMATIKA**

**NASTAVNA JEDINICA: Pisano dijeljenje (364 : 4)**

**- vježbanje i ponavljanje**

**Danas ćemo još vježbati pisano dijeljenje (364 : 4).**

**U zbirci zadataka riješit ćete str. 109. Svaki zadatak provjeri množenjem.**

**Zadatke zadane riječima, ako je potrebno, pročitaj više puta. Da bi takve zadatke točno riješili potrebno ih je prvo dobro razumjeti.**

**PREDMET: HRVATSKI JEZIK**

**NASTAVNA JEDINICA: Prozori leptiri, Dubravka Ugrešić – interpretacija priče**

**Pročitajte kratku priču Prozori leptiri u čitanci na str. 135.**

**S čime je spisateljica usporedila prozore?**

**Zapiši u pisanku:**

Prozori leptiri

Dubravka Ugrešić

Književnica uspoređuje prozore s leptirima.

Kada bi odletjeli Sunce ne bi ulazilo u naše domove, ne bismo vidjeli

lijepe slike ni čuli pjev ptica.

ZADATAK

Pridruži zadanim riječima što više pojmova s kojima se može usporediti zadani

pojam.

Težak poput: slona, kamena, stabla, planine

Brz poput:

Bijelo kao:

Žuti se poput:

U **radnoj bilježnic**i riješi **stranicu 115**.

**PREDMET: ENGLESKI JEZIK**

**Upute za rad nalaze se u prilogu e-maila.**